Коронавирус – Газета.uz\n5 июн 2020, 17:28\nКоронавирус ҳолатлари 22 тага кўпайиб, жами 3987 тага етди. Янги аниқланган ҳолатлардан 9 нафари аҳоли орасида қайд этилди (Тошкент шаҳрида — 8, Наманган вилоятида — 1). Ҳозиргача кун давомида 48 та янги COVID-19 ҳолати тасдиқланди.\n5 июн 2020, 14:52\nБолалар боғчаларининг хавфсиз фаолияти учун талаблар ишлаб чиқилмоқда\nМактабгача таълим вазирлиги Соғлиқни сақлаш вазирлиги ва халқаро ташкилотлар кўмагида мактабгача таълим муассасалари фаолиятини тиклаш борасида қўйиладиган талаблар тартибини ишлаб чиқилмоқда.\n5 июн 2020, 14:19\nСўнгги 14 кун давомида аҳоли орасидан 412 та COVID-19 ҳолати аниқланган\nСўнгги икки ҳафта давомида тасдиқланган 937 та коронавирус инфекцияси билан касалланиш ҳолатидан 412 нафари — аҳоли орасидан, 525 нафари — хориждан келган фуқароларда аниқланганини маълум қилди. Таъкидланишича, республика лабораторияларида жами 750 мингтага яқин тест синовлари ўтказилган.\n5 июн 2020, 10:08\nКоронавирус беморлари сони 3965 нафарга етди\nКоронавирус беморлари сони 26 нафарга ортиб, жами 3965 кишини ташкил этмоқда. Янги касалланганларнинг 12 нафари Карантин марказидаги фуқаролар орасида, қолганлари Самарқанд, Навоий, Сирдарё ва Тошкент вилоятларида қайд этилган. Шунингдек, 1 нафардан бемор Тошкент шаҳрида аҳоли орасида аниқланган.\n4 июн 2020, 17:15\nКоронавирус беморлари сони 3900 нафардан ошди\nЎзбекистонда коронавирус инфекциясига чалинганлар сони 35 нафарга ортиб, жами 3909 кишига етди. Янги ҳолатларнинг барчаси Навоий вилоятида аниқланган. Бунда, 27 нафари коронавирусга чалинганлар билан мулоқотда бўлган фуқаролар ва 8 нафари эса аҳоли орасида қайд этилган.\n4 июн 2020, 15:54\nШвеция бош эпидемиологи қатъий карантин киритилмаганидан афсусда\nШвеция бош эпидемиологи мамлакатда коронавирус эпидемиясининг бошиданоқ қатъий карантин чекловларини ўрнатилмаганидан афсусланишини айтди. Ҳозирда, мамлакатда коронавирусдан ўлим даражаси дунёдаги энг юқори кўрсаткичлардан бўлиб қолмоқда, касалланганларнинг 11,6 фоизи вафот этган.\n4 июн 2020, 10:05\nКоронавирус беморлари сони 3874 нафарга етди\nКоронавирус беморлари сони 31 нафарга ортиб, жами 3874 кишини ташкил этмоқда. Янги касалланганларнинг 20 нафари Карантин марказидаги фуқаролар орасида, 8 нафари Тошкент шаҳрида аниқланган. Шунингдек, 1 нафардан бемор Қорақалпоғистон Республикасида, Сирдарё ва Тошкент вилоятларида қайд этилган.\n4 июн 2020, 08:10\n15 июндан «сариқ» ва «яшил» ҳудудлар ўртасида автобуслар қатновига рухсат берилади. Бунда, автобус якуний бекатда дезинфекция қилиниши, салонга фақат ниқобдаги йўловчиларни киритиш ва ҳайдовчиларни ҳам ҳимоя воситалари билан таъминлаш талаб этилади.\n4 июн 2020, 07:50\n15 июндан бошлаб «яшил» ва «сариқ» ҳудудларда умумий овқатланиш объектлари, мактабгача таълим ташкилотлари ва буюм бозорлари фаолиятига муайян шартлар асосида рухсат берилмоқда. Бунда белгиланган шартларга риоя қилиш керак бўлади.\n4 июн 2020, 07:30\n5 июндан бошлаб «сариқ» ҳудудларда меҳмонхоналар ҳамда очиқ ҳаводаги ресторан ва кафелар фаолиятига рухсат берилади. Қўшимча равишда, «яшил ҳудудларда» тренажер заллари, таълим марказлари, диний ташкилотлар ва маданият объектлари фаолиятига маълум шартлар асосида рухсат берилади. Жумладан, масжидларда намоз вақтида фуқароларнинг оралиқ масофасини 1,5 метр этиб белгилаш керак бўлади.\n3 июн 2020, 22:02\nКоронавирусдан вафот этганлар сони 16 кишига етди\n72 ёшли коронавирус бемори ўпка-юрак етишмовчилиги, бош мия қон айланишининг ўткир бузилишидан вафот этди. Вафот этган коронавирус беморлари сони 16 кишига етди.\n3 июн 2020, 17:37\nЯна 46 кишида коронавирус аниқланди (жами — 3815)\nКоронавирус ҳолатлари 46 тага кўпайиб, жами 3815 тага етди. Янги аниқланган ҳолатларнинг 45 нафари Карантин марказидаги фуқаролар орасида ва қолган 1 нафари эса халқаро юк ташувчи автомашина ҳайдовчисида аниқланди. Ҳозиргача кун давомида 54 та янги COVID-19 ҳолати тасдиқланди.\n3 июн 2020, 17:09\nКоронавирусдан соғайганлар сони 3000 нафардан ошди\nЎзбекистонда коронавирусдан тузалган беморлар сони жами 3014 нафар кишига етди. Тузалганларнинг 43 нафари Тошкентдаги учта тиббиёт масканларидан, 42 нафари Навоий вилоятидан ва 10 нафари эса Самарқанддан. Кун давомида тузалганларнинг сони 95 кишига етди.\n3 июн 2020, 13:29\n«Қишлоқ хўжалиги Марказий Осиё иқтисодиёти учун устувор аҳамиятга эга»\nЖаҳон банки қишлоқ хўжалиги COVID-19 пандемияси даврида Марказий Осиё мамлакатларининг иқтисодиётини барқарорлаштиришга қодир деб ҳисоблайди. Пандемия сабабли озиқ-овқат хавфсизлиги соҳасида қандай муаммолар юзага келиши ва қишлоқ хўжалигини қўллаб-қувватлаш учун нималарга эътибор бериш кераклиги тўғрисида ЖБнинг қишлоқ хўжалиги бўйича етакчи иқтисодчиси Сергий Зоря хулосалари.\n3 июн 2020, 10:03\nКоронавирус беморлари сони 3769 нафарга етди\nКоронавирус беморлари сони 9 нафарга ортиб, жами 3769 кишини ташкил этмоқда. Янги касалланганларнинг 7 нафари Тошкент вилоятида ва 2 нафари Сирдарё вилоятида аниқланган.\n2 июн 2020, 23:33\nКун давомида 58 кишида коронавирус аниқланди\nЎзбекистонда кун давомида 58 кишида коронавирус инфекцияси тасдиғини топди ва жами ҳолатлар 3760 тага етди. Аҳоли орасидаги ҳолатлар Тошкент шаҳри ва Бухоро вилоятида аниқланди. 2 беморнинг аҳволи ўта оғир.\n2 июн 2020, 17:39\nКоронавирус ҳолатлари 32 тага кўпайди (жами — 3750)\nЎзбекистонда коронавирус ҳолатлари 32 тага кўпайиб, жами 3750 тага етди. Кун давомида 48 та янги COVID-19 ҳолати тасдиқланди.\n2 июн 2020, 10:29\n2 июндан Бухоро вилоятидаги Шофиркон ҳамда Ғиждувон туманларида шахсий автотранспорт воситалари махсус рухсатномасиз ҳаракатланиши тўхтатилди. Бухоро шаҳри ҳудудига бошқа шаҳар ва туманлардан стикерсиз фақатгина куннинг муайян вақтида кириб-чиқишга рухсат берилди. Вилоятда йўналишсиз такси фаолиятида йўловчи ташиш учун рухсат берилади.\n2 июн 2020, 10:14\nКоронавирус беморлари сони 16 нафарга ортиб, жами 3718 кишини ташкил этмоқда. Янги касалланганларнинг 12 нафари Карантин марказидаги фуқаролар орасида ва 2 нафари юк ташувчи автомашина ҳайдовчиларида аниқланган. Шунингдек, Тошкент шаҳри аҳолиси орасида 2 та ҳолат қайд этилган.\n1 июн 2020, 21:39\nЯпония ҳукумати Ўзбекистонга коронавирусга қарши тезкор жавоб чораларини кўриши учун 1,9 млн доллар ажратмоқда.\n1 … 26 27 28 29 30 31 32 … 66\nЧирчиқ дарёси, Зангиота ва Янгийўлдан COVID шифохоналарига тегишли чиқиндилар топилганди. ССВ буни рад этди


ПСИХОЛОГИЯ ВА РЕКЛАМА ҲАҚИДА ҚИЗИҚАРЛИ ФАКТЛАР (ХОҲ ИШОНИНГ, ХОҲ ИШОНМАНГ…) - 24 Декабря 2019 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2019 » Декабрь » 24 » ПСИХОЛОГИЯ ВА РЕКЛАМА ҲАҚИДА ҚИЗИҚАРЛИ ФАКТЛАР (ХОҲ ИШОНИНГ, ХОҲ ИШОНМАНГ…)\n1. Рекламада иккита психологик усул мавжуд. Улар одамни ишонтириш ва қулоғига қуйиш. Ишонтириш усули орқали рекламачилар одамга ахборотни шундай усталик билан етказишадики, хоҳласа-хоҳламаса ишонишга мажбур бўлади. Кейинги усул ёрдамида ахборот одамнинг қалбига ўчмас ҳарфлар билан ёзиб қўйилади. Кўрибсизки, у юрса ҳам, турса ҳам ўша рекламани ўйлайдиган бўлиб қолади.\n2. Кейинги усуллар ҳам иккита бўлиб, бири хотира ва эътибор кабиларга бўлинади. Олдин харидорнинг эътибори тортилади. Кейин шу рекламани қайта-қайта такрорлайвериш орқали маҳсулот эгалари харидорнинг хотирасига жойлашиб олади.\n3. Психологлар реклама берувчиларга инсонлар психологиясини ҳам ишга солишни ўргатишган. Қандай қилиб дейсизми? Бу осон. Масалан, эркаклар кийими, пойафзали ёки одеколонини олайлик. Бу маҳсулотларни атайин жозибали, гўзал қизларнинг ихтиёрига бериб қўйишади. Соҳибжамол ўзининг гўзал ташқи қиёфаси ва ёқимли овози, ўткир нигоҳлари кўмагида реклама берувчилар учун миллионлаб эркакларни мижозга айлантириб бера олади.\n5. Психологияда ҳазил-мутойиба ҳам кенг ўрин олган. Унинг ёрдамида рекламачилар маҳсулотининг қадрини, жозибасини, нархини бемалол ошира олишади. Айниқса, таниқли комиклар маҳсулотни реклама қилса, кайфияти фавқулодда кўтарилган, қойил қола бошлаган одам дарров шу маҳсулотни сотиб олиш ҳаракатига тушиб қолади.\n6. Психологлар инсон руҳияти яна бир ҳақиқатни тез ва аъло даражада қабул қила олишини айтишади. Бу фавқулодда ўйлаб топиладиган рақамлардир. Масалан, реклама қилинаётган маҳсулот 1000 сўм турса, рекламада уни 999 сўм қилиб қўйишади. Айтинг, шу икки рақамдан қай бири тезроқ ёдда қолади? Қай бирини хотирада мустаҳкамроқ сақлаб қоламиз? Албатта иккинчисини. Мана шу нарса ҳам маҳсулот рекламасида муҳим аҳамият касб этади.\nАммо ҳаётнинг бир ҳақиқатини унутмаслик зарур. Халқда шундай бир гап борки, сифатли маҳсулот рекламага муҳтож эмас. Сифатсиз маҳсулотни реклама қилиб бир йил чангитганча сотарсиз, ана боринг, икки йил харидор ушлаб турарсиз. Аммо маҳсулотингизда сифат етишмадими, бир марта олган одам қайтиб сизнинг маҳсулотингизни олмайди. Демак, сиз ҳеч қанча вақт ўтмай, мижозлардан айриласиз.


АҚШ Европа товарларига янги божларни киритади\n16:49 01 Октябр 2020\n13:18 03.10.2019 Ҳавола олиш\nАҚШ Европа иттифоқдан олиб кириладиган ҳаво кемалар, қишлоқ хўжалик ва саноат маҳсулотларига янги божларни киритади.\nТОШКЕНТ, 3 окт – Sputnik. АҚШ Европа иттифоқдан олиб кириладиган ҳаво кемаларга 10 фоизлик, қишлоқ хўжалик ва саноат маҳсулотларига 25 фоизлик божларни киритади. Бу ҳақда америкалик савдо вакили Роберт Лайтхайзер маълум қилди.\nУшбу қарор, Airbus авиакомпаниясининг самолёт ишлаб чиқарувчи концернига берилган субсидиялар туфайли ЖСТ АҚШга Европа иттифоқига қарши 7,5 миллиард долларлик савдо чораларини амалга оширишга рухсат берди.\nАмалдорнинг сўзларига кўра, божлар самолёт қисмларига қўлланилмайди.\nШу ўринда савдо вакили товарларнинг қандай хажмига янги божларни киритилишига аниқлик киритмади. Қарор 18 октябрда кучга киради.\nЛайтхайзер таъкидлашича, божларнинг асосий қисми "ноқонуний субсидиялар учун жавобгар" бўлган мамлакатлар - Франция, Германия, Испания ва Буюк Британия маҳсулотларига қўлланилади.\nАҚШ ЖСТ атрофидаги масалани ҳал қилиш учун Европа иттифоқи билан музокараларни бошлашни режалаштирган.\nЎзбекистон ва Тожикистон 724 млн долларлик битим имзолади\nТомонлар божхона ва чегара назорати тартибларини оптималлаштириш, шунингдек, темир йўл инфратузилмаси объектларини қуриш, модернизация қилиш ва жиҳозлаш бўйича қўшма лойиҳаларни амалга ошириш зарурлиги тўғрисида келишиб олди.\nТизим бузилди: Америка ушбу инқироздан иккала партиясини ҳам йўқотиб чиқади\nАмерика жамиятининг бугунги ривожланиш даражасига икки партияли тизим мос келмай қолган бўлсачи? Балким уларга КПССга ўхшаган бир партияли тизим керакдир? Ёки Россияга ўхшаш кўп партияли тизим кўпроқ мос келар?\nВолодин Навальнийнинг Путинга нисбатан айбловига муносабат билдирди\nАввалроқ Алексей Навальний немис нашрига берган интервьюсида уни заҳарланиши ортида Путин турганини иддао қолган эди.\n16:14 Тизим бузилди: Америка ушбу инқироздан иккала партиясини ҳам йўқотиб чиқади\n15:07 Ўзбекистон ва Тожикистон 724 млн долларлик битим имзолади\n14:33 Володин Навальнийнинг Путинга нисбатан айбловига муносабат билдирди\n14:06 Ҳақиқат қаерда? Арманистон ва Озарбайжон баёнотлари ва раддиялари кураши\n13:11 Ўзбекистон ва Россия халқлари ўртасида халқ дипломатияси ривожланади


Давлат дастури ва Юртбошимизнинг видеоселектор йиғилишидаги топшириқлари ижросини таъминлашга қаратилган тадбирда Ўзбекистон Республикаси Мудофаа вазирининг ўринбосари полковник Ҳамдам Қаршиев, Сирдарё вилояти ҳокимининг биринчи ўринбосари Анвар Каримов, республика Ўрмон хўжалиги давлат қўмитаси раис ўринбосари Шерзод Усмонов, “Ўзагро экспорт банк” акциядорлик тижорат банки бошқарув раиси Наврўзжон Алимов, мутасадди ташкилот, муассаса ва идораларнинг раҳбарлари, фаол ёшлар, оммавий ахборот восталарининг вакиллари иштирок этди.\nСирдарё вилоятида ҳам “Раҳбар ва ёшлар” учрашувида йигит-қизларнинг олдида турган муаммо ва камчиликлар, уларга ечим топиш, ёшлар томонидан кўтарилган масалаларни ҳал этиш бўйича тизимли ишлар амалга оширилмоқда.\nУчрашувда асосий эътибор ёшлар бандлигини таъминлаш, тадбиркорлик фаолиятларини қўллаб-қувватлаш, муаммоларни ҳал этишга эътибор қаратилди.\nТадбирда кўплаб ёшлар учрашувга келган раҳбарларга очиқ-ойдин ўзларини қийнаётган муаммолар бўйича мурожаат қилди. Ёшларнинг тадбиркорлик фаолиятини ривожлантириш, иш билан таъминлаш, қишлоқларда йиллар давомида тўпланиб қолган муаммоларни ҳал қилиш бўйича қилган мурожаат, таклиф ва талаблари шу ернинг ўзида мутасадди раҳбарлар иштирокида ўрганилиб, масалаларга ижобий ечим топилди.\nИшсиз ёшларни касб-ҳунарга ўргатиш мақсадида ҳар бир туман ва шаҳарда ташкил этилган қисқа муддатли ўқув курсларига йўналтириш бўйича ҳам аниқ вазифалар белгилаб олинди.\n– Бугунги учрашувга келиб хато қилмаганимни тўла англаб етдим, – дейди Ширин шаҳрида яшовчи Шоҳрух Анорқулов. – Тадбиркорлик фаолиятини йўлга қўйишим учун кредит ололмай қийналаётгандим. Бу масалада менга раҳбарлар, хусусан, вилоят ҳокимининг биринчи ўринбосари Анвар Каримов ёрдам қўлини чўзди. Ҳоким ўринбосарининг топшириғи билан “Халқ банки” вилоят филиали менга зарур имтиёзли кредит маблағи ажратадиган бўлди. Кредит маблағи ҳал бўлиши билан тадбиркорлик фаолиятимни бошлайман.\nТадбирда ёшлар мурожаатларининг асосий қисми шу жойнинг ўзида ижобий ечим топди.\nИжросини таъминлаш учун вақт ва маблағ талаб қилинадиган масалалар юзасидан мутасаддиларга вазифалар юклатилиб, ижроси назоратга олинди.


Ўзбекистон касаба уюшмалари Федерацияси раиси Қудратилла Рафиковнинг «Мамлакатни ижтимоий ривожлантиришда касаба уюшмалари ёшларининг ўрни: Ўзбекистон тажрибаси ва халқаро амалиёт» мавзусидаги халқаро конференцияда сўзлаган Н У Т Қ И — Ishonch Gazetasi\nАссалому алайкум, азиз форум қатнашчилари ва меҳмонлар!\nБиз жиддий тайёргарлик кўрган «Темп-2019» — Касаба уюшмалари ёшларининг халқаро форуми муваффақиятли бошланди. Ушбу форум бешинчи марта ўтказиляпти ва у яхши анъаналарга эга бўлишга улгурди.\nФорумдаги иштирок бизга нафақат янги ахборотлар билан танишиш имконини беради, балки муаммоларни чуқур кўра олиш, уларга ностандарт ечимлар топиш ва энг асосийси, ўз фаолиятимиз ҳамда жамоамиз учун масъулиятни зиммамизга олишга ўргатади.\nБу ўта аҳамиятга молик сифатлар ва уларни ҳар бир ёш, айниқса, касаба уюшмаси етакчиси ўзида тарбияламоғи лозим.\nЁшлар билан ишлаш айниқса биз учун жуда муҳим. Чунки тобора ўсиб бораётган Ўзбекистон аҳолисининг 60 фоизини 30 ёшгача бўлган йигит ва қизлар ташкил этади.\nСизларга, сизларнинг ёниб турган кўзларингиз ва жўшқинлигингизга боқиб, биз – катта авлод вакиллари бир вақтнинг ўзида қувонч ва ҳавасни ҳис қиламиз.\nЧунки сиз ўз юртингиздаги бунёдкорлик жараёнларида иштирок этиш, ижтимоий-иқтисодий муаммоларни ҳал қилишга шахсий ҳиссангизни қўшиш имкониятига эгасиз.\nБугун илмий-техника тараққиёти ва рақамли технологияларнинг энг сўнгги натижаларидан сиз унумли фойдаланмоқдасиз. Бир пайтлар уларнинг биронтаси катта авлод вакилларининг ҳатто тушига ҳам кирмаган эди.\nБизнинг бугунги энг муҳим вазифамиз ва бевосита мажбуриятимиз – ёшлар учун ўз салоҳиятини ҳар томонлама намоён этиш, замон талаблари даражасида билим ва касб малакасини ошириш устида ишлаш учун энг қулай имкониятлар яратишдан иборатдир.\nЎзбекистон учун «Ёшлар – бизнинг келажагимиз» деган сўзлар – бу шунчаки чиройли шиор эмас, балки у асосий ғоя, бизнинг давлат сиёсатимизнинг устувор йўналиши бўлиб, миллий Стратегиямиз ва ҳаракатларимизни амалга оширишда муҳим аҳамиятга эга. Бунда ҳал қилувчи роль ўзбек ёшларига тегишлидир.\nСизларга маълумки, бугун бизнинг мамлакатимизда Ўзбекистон Республикаси Президенти муҳтарам Шавкат Миромонович Мирзиёевнинг бевосита бошчилигида ҳаётимизнинг барча соҳаларини ислоҳ қилиш ва янгилашнинг кўлами ва йўналиши бўйича ўхшаши йўқ улкан дастур амалга оширилмоқда.\nЎзбекистонда ҳар бир киши қабул қилинаётган тарихий фармонлар ва қарорлар, жалб қилинаётган хорижий инвестициялар, энг илғор жаҳон технологиялари асосида кенг миқёсда бунёд этилаётган минглаб янги корхоналар, уй-жойлар ва бошқа ижтимоий инфратузилмалар ҳақида фахр ва ифтихор билан сўзлаб беради. Демократик ўзгаришлар ҳар куни содир бўлмоқда, бутун ўзгаришлар жараёни доимий ҳаракатда.\nҲар қандай мамлакатда ҳар жиҳатдан етук авлодни тарбиялаш масаласининг муваффақиятли ечими кўплаб омилларга боғлиқ бўлиб, улар давлат органлари ва жамоат ташкилотларининг доимий диққат-эътиборида бўлиши ва яқин ижтимоий шериклик асосида ҳал қилиниши лозим.\nШуни инобатга олган ҳолда, шу йилнинг март ойида давлатимиз раҳбари Шавкат Миромонович Мирзиёев мамлакатнинг ижтимоий ривожланишида ёшларнинг ролини оширишга доир бешта муҳим ташаббусни илгари сурди.\nБиринчи ташаббус: ёшларнинг мусиқа, рассомчилик, адабиёт, театр ва санъатнинг бошқа турларига бўлган қизиқишларини кучайтириш.\nИккинчи ташаббус: ёшларни спортга қамраб олиш, бунинг учун зарур бўлган шароитларни яратиш.\nУчинчи ташаббус: аҳоли ва ёшлар ўртасида компьютер технологиялари ва интернетдан самарали фойдаланишни ташкил этиш.\nТўртинчи ташаббус: ёшлар маънавиятини юксалтириш, улар ўртасида китобхонликни кенг тарғиб қилиш.\nБешинчи ташаббус: ёшлар ва хотин-қизларнинг бандлигини таъминлаш.\nҲар бир ташаббус бўйича аниқ чора-тадбирлар ишлаб чиқилган.\nҲурматли Форум қатнашчилари!\nЁшлар билан ишлашнинг пировард мақсади – уларнинг интеллектуал ва ижодий салоҳиятини очиш, фуқаролик масъулияти ва амалга оширилаётган ижтимоий-иқтисодий ва сиёсий-ҳуқуқий ислоҳотларга дахлдорлигини кучайтиришдан иборатдир.\nЁшларнинг бунёдкорлик ва тадбиркорлик фаоллигини рўёбга чиқариш учун зарур ҳуқуқий, сиёсий, иқтисодий шароитлар яратилгандагина ушбу мақсадга эришиш мумкин.\nЎзбекистон – меҳнат бозори учун катта демографик юкламали мамлакат бўлиб, ҳар йили 500 мингдан ортиқ навқирон авлод вакили катта ҳаётга қадам қўяди ва бандликка эҳтиёж сезади.\nМаълумки, ёшлар меҳнат бозорида ўзига хос хусусиятларга эга. Йигит ва қизларнинг ўқишни тугатиб, меҳнат фаолиятига мустақил равишда ўтиши билан боғлиқ мушкулликлар мавжуд.\nБу муаммоларни ҳал қилиш учун Ўзбекистонда амалий қадамлар ташланмоқда, улар:\nбиринчидан, таълим муассасалари битирувчиларининг бандлигини таъминлаш учун иш жойларини квоталаштириш;\nиккинчидан, янги иш жойларини яратишга давлат буюртмасини шакллантириш;\nучинчидан, ёшларнинг максимал бандлигини жорий этиш.\nШу маънода давлат раҳбари ташаббуси билан қабул қилинган ва ёшлар бандлигини комплекс равишда таъминлашга қаратилган «Ёшлар – келажагимиз» Давлат дастури ҳар жиҳатдан ноёбдир.\nҲурматли Форум иштирокчилари ва меҳмонлар!\nБизнинг мамлакатимизда давлат ва касаба уюшмаларнинг ёшлар сиёсати тўлалигича бир-бирига мос келади. Бу эса меҳнат билан банд бўлган ва илм олаётган ёшларнинг ижтимоий-иқтисодий ҳуқуқлари ва қонуний манфаатларини ҳимоя қилиш, уларни касаба уюшмаларига жалб қилиш, касаба уюшмалари фаолларини тайёрлаш ва улар сафини ёшлар билан тўлдириш Ўзбекистон касаба уюшмалари Федерацияси ишини сезиларли равишда енгиллаштиради.\n2008 йилда касаба уюшмалари Федерациясининг Ёшлар кенгаши ташкил қилинган эди, 2017 йилда у Ёшлар бирлашмасига айлантирилди ва ўз фаолиятини барча тармоқ ва ҳудудий касаба уюшмалари бирлашмаларида амалга оширмоқда. Ёшлар бирлашмаларининг раислари касаба уюшмалари органлари раҳбарларининг маслаҳатчилари саналишади.\nЎзбекистон касаба уюшмалари Федерацияси Ёшлар бирлашмасининг ташаббуси билан ёш ходимлар ва талабаларнинг ижтимоий-иқтисодий ҳуқуқлари ва қонуний манфаатларини ҳимоя қилиш бўйича изчил ишлар олиб борилмоқда.\nДоимий тарзда «Энг фаол ёш мутахассис», «Ўз касбининг энг фаол ва моҳир эгаси», «Энг масъулиятли ёш иш берувчи», «Меҳнат ҳуқуқи билимдони» ва бошқа номдаги танловлар ўтказилмоқда.\nЎзбекистон касаба уюшмалари Федерацияси томонидан ҳар йили талабалар учун касаба уюшмалари стипендияси, иқтисодиёт, ҳуқуқ ва саноат хавфсизлиги соҳасида ёш олимлар учун грантлар ажратилади.\nЁшлар билан ишлашнинг энг муҳим йўналишларидан бири ходимларнинг аниқ эҳтиёжлари жамоа шартномасида доимий равишда ҳисобга олинишидир.\nЁш ходимлар учун жамоа шартномасида қуйидаги аниқ чоралар кўзда тутилади:\nбиринчидан, уй-жой қурилиши, узоқ муддатга фойдаланиш учун сотиб олинадиган маҳсулотлар, шунингдек, мобиль чақириқ захирасида хизматни ўташ учун фоизсиз ссудаларни тақдим этиш;\nиккинчидан, олий ўқув юртларида ўқиш учун контракт пулини тўлаш учун молиявий кўмак бериш;\nучинчидан, ёш мутахассислар учун уй-жой ижараси харажатларини тўлаш;\nтўртинчидан, турмуш қуриш вақтида, шунингдек, бола парвариши бўйича таътилда бўлган даврида моддий ёрдам кўрсатиш;\nбешинчидан, 3 ёшгача бўлган болалари бор ёш оналарнинг иш вақтини қисқартириш;\nолтинчидан, аёллар учун ҳомиладорлик ва туғуруқ бўйича таътилни чўзиш;\nеттинчидан, чет тилларини ўрганиш харажатлари иш берувчи томонидан қопланиши ва бошқалар.\nЎзбекистонда бўлиб, мамлакатимиз ҳаётининг турли соҳалари билан танишиб, ёшларимиз ва касаба уюшмалари фаоллари билан мулоқот жараёнида, олиб борилаётган бунёдкорликлар кўламини ўз кўзларингиз билан кўриш ва баҳолаш имкониятига эгасиз.\nЯлпи ва секциялардаги мажлислар давомида тажриба алмашинуви, қимматли маслаҳатлар ва таклифлар учун ўз миннатдорлигимизни билдирамиз. Чунки бу бизга ўз фаолиятимизни такомиллаштириш, ислоҳотларимизни муваффақиятлироқ ва самаралироқ амалга оширишга ёрдам беради.\nСўзим якунида барча иштирокчиларга касаба уюшмалари ёшларини мамлакатларимиз ва халқларимиз олдида турган ижтимоий масъулиятли вазифаларни ҳал этишга сафарбар қилишда катта муваффақиятлар тилаб қоламан.\nТошкент давлат иқтисодиёт университети беш кунлик таълим тизимига ўтяпти\n«Таъкидлаш» билан иш битади(ми?)\nАввалгиси\tКейингиси 1 - 14


Мобил алоқа харажатлари ва унинг тежаш усуллари » Скачать музыку бесплатно новинки музыки 2016-2017\nБиз ниҳоятда шиддит билан ривожланиб, техника борган сари инсон ҳаётининг ажралмас қисмига айланиб бораётган замонда яшамоқдамиз. Умуман кундалик ҳаётимизни оддий маиший техникаларсиз, айниқса уяли алоқасиз тасаввур этиш кундан кунга қийинлашиб бормоқда. Коммуникациянинг бу соҳаси, оҳирги 10 йил ичида шу даражада ривожландики, инсон ҳаёти уяли алоқага узвий боғлана бошлади. Замонвай алоқа воситалари, смартфон, планшетлар буларга яққолмисолдир. Табиийки, замонавий мобил қурилмар учун, алоқа компаниялари тақдим этаётган янги хизмат турларининг тўловлари ҳам ошиб бормоқда. Ҳозирда мамлакатимизда алоқа операторлари «Uzmobile GSM», «Uzmobile CDMA», «Ucell», «UMS», «Beeline», ва «Perfectum mobile CDMA» уяли алоқа компаниялари фаолият юритмоқда. Кўплик бор жойда, албатта рақобат бўлиши табиий. Уяли алоқа операторларининг асосий мақсади, мижозни кўпайтириб ўз фойдасини ошириш ва мижозларни сифатлиалоқа билан таъминлашдан иборат. Белгиланган қонун – қоидалар асосида, алоқа операторларимиз бу соҳада жадаллик билан иш олиб боришмоқда албатта. Таҳлилчиларнинг ҳисоботига кўра, уяли алоқадан фойдаланувчи ўрта ҳол оила, алоқа операторларига фақат сўзлашув ва абонент тўлови учун, ҳар ой 5-10 доллар миқдорида пул сарфлайди. Интернет, SMS, MMS, асосий ва қўшимча хизматлар учун 30 доллар атрофида. Роуминг учун камида 100 доллар, давлатлараро қўнғироқлар учун 5-7 доллар ҳисобида пул сарфлайди. Барча хизматлар учун, умумий ҳисобнинг ўртача харажати 60-70 долларни ташкил қилади. Хўш, уяли алоқа учун харажатларни қандай қисқартириш мумкин? Бу хақда компания мутахассислари нима дейди? Умуман харажатларни қисқартириш йўллари мавжудми? Қандай қилиб кам сарф қилиб, кўп суҳбатлашиш мумкин? Шу саволларга қуйида жавоб топишга харакат қилиб кўрамиз. Мутахассис маслаҳатлари:1. Уланиш даврида, компания ва сиз билан тузилаётган шартнома билан диққатлик билан танишиб чиқинг. Компания мажбуриятлари, абонент мажбуриятлари, қай ҳолларда пул тўланади, депозит қанча бўлиши керак (Баъзи компанияларда, уланиш даврида биринчи депозит тўлови мавжуд). Форс Мажор ҳолатлар. Қай ҳолда товон пули тўланади. Қай ҳолларда сиздан олинган ортиқча пул учун компания тўғридан тўғри жавобгар эмас. Сиз қай ҳолда хаққингизни талаб қилишингиз мумкин. Барчасини, синчиклаб ўқиб чиқинг ва ўрганинг. Тармоққа, шахсан ўзингиз, ўз паспортингиз орқали уланинг. Кўча куйдан, қўлдан олинган кимнингдир номидага рақамлардан фойдаланманг, бу сизга ортиқча харажат ва бош оғриғи бўлади.2. Абонентлар, асосан саноқли одамлар билан суҳбат қурадилар. (Яқин қариндошлар, дўстлар, севикли ёр, ҳамкасблар). Алоқа компаниялари хизматларидан фойдаланишдан аввал, сиз кўпроқ сўзлашадиган инсонлар қайси алоқа оператори хизматидан фойдаланишаётганини ўрганинг. Имкон қадар барчангизнинг алоқа операторларингиз битта бўлгани маъқул. Компаниялар орасида, мижозни сақлаб қолиш борасидаги кучли рақобат, уларни тармоқ ичида қўнғироқлар нархини арзонлаштиришга мажбурлайди. Тармоқ ичидаги арзон нарх, чўнтагингиз учун анча фойдали. Ундан ташқари, уланиш даврида ва доимий мижозлар учун, қўшимча акциялар, бонуслар ва бепул дақиқалар ҳам ажратилиши мумкин. Бу ҳақда уяли алоқа компанияларининг корпоратив сайтларидан маълумот олишингиз мумкин.3. Ўзингизнинг, суҳбатлашиш лаёқатингиздан келиб чиққан ҳолда тариф танланг. Булар GPRS, SMS халқаро қўнғироқлар учун махсус тарифлар ҳисобланади.4. Дўстларингиз ва сиз имкон қадар битта тарифда бўлганингиз маъқул, чунки тарифлар аро махсус чегирмалар тақдим этилиши эҳтимоли мавжуд.5. Агар сиз давлат корхонасида фаолият олиб борсангиз, компанияларнинг корпоратив хизматларидан фойдаланишингиз мумкин. Корпоратив хизматлар, давлат корхоналари учун мўлжалланган бўлиб, анча арзон ва қулайдир. Баъзи ҳолларда компаниялар корпоратив мижозлар учун, ҳатто дастлаб хизмат юзасидан, уяли алоқадан фойдаланиши кўзда тутилмаган ҳодимлар учун ҳам, корпоратив хизматлардан фойдаланиш имкониятини яратади. Яъни корхона, махсус рухсатнома ёки сертификат орқали, ўз ходимларига корпоратив тарифга уланиш имкониятини яратиб беради. Натижада, абонент жисмоний шаҳс сифатида, тўловларни ўзи амалга ошириб, корпоратив хизматлардан фойдаланверади.6. Интернет учун кунлик, ҳафталик ёки ойлик ишлатиш имкониятингизга қараб, махсус тўпламлар сотиб олинг. Уларнинг қулайлиги шундаки, ишлатилмаган ҳар бир МБ тўплами, тўлов асосида кейинги кунга қўшилиб бораверади.7. Агар сиз ва сизнинг суҳбатдошингиз, мессенджерлардан фойдаланса, SMS ва овозли қўнғироқларингизни улар орқали амалга оширинг.8. Контент провайдерлари ҳизматларидан воз кечинг. Булар, валюталар курси, об – ҳаво, мунажжимлар башорати, кўнгил очар хабарлар,футбол хабарлари, латифалардан иборат, қисқа рақамдан келувчи SMS хабарлар.9. Доимий мижозлар учун бериладиган акцияларни ўтказиб юборманг.10. Саёҳатга кетсангиз роуминг хизматларидан фойдалнинг. Ҳозирда мобил операторлар, ҳудудлар бўйича махсус чегирмали роуминг нархларни тақдим қилмоқда.11. Агар сизда, телефон қурилмангиз Android, iOS тизимида ишласа, қурилма созламаларидан, автоянгиланишни ўчириб қўйинг. Кераксиз дастурлар, ортиқча ўйин ва халқаро SMS хизматларига чеклов қўйинг.12. Интернет сиз учун доимий зарур бўлмаса, телефон қурилмаси орқали, маълумот алмашувини кераксиз ҳолларда ўчирб қўйинг.13. Телефон қурилмангизни, албатта блокка қўйинг. Баъзи ҳолларда, билмай босилиб қолинган телефон тугмаси, сизга катта моддий зарар етказиши мумкин.14. Уй телефонидан фойдаланиб туришни ҳам унитманг.Maslahatim.uz учун Беҳзод Абдураҳманов тайёрлади


17:05 / 30.06.2020 867 pdf Ўқиш режими + -\n«Васият» сўзи луғатда «етказиш» маъносини англатади. Чунки у билан васият қилувчи бу дунёдаги яхшилигини охиратига ҳам етказади.\nВасият шариат бўйича, ўлимдан кейин қўшимча ҳақ сифатида ихтиёрий садақа тайин қилишдир.\nИсломнинг аввалида ота-она ва яқин қариндошлар фойдасига васият қилиш вожиб эди. Мусулмон киши ўлимидан олдин «Молининг бунчасини отамга, бунчасини онамга, яна бу қисмини фалончига, у қисмини пистончига беринглар», деб васият қилар эди.\nМерос оятлари тушиши билан бу нарсалар амалдан қолиб, қолган молни меросхўрлар орасида оят асосида тақсимлаш жорий қилинди.\nВасият қилиш эса мандуб бўлиб, фақат молнинг учдан бирига ўтадиган бўлиб қолди. Васият фақат уни қилган кишининг вафотидан кейин амалга оширилади.\n«Васият қилгудек нарсаси бор мусулмон кишига васиятини ёзилган ҳолда ҳузурига қўймай, икки кеча (бемор бўлиб) ётиб қолишга ҳаққи йўқ», дедилар».\nШарҳ: Иссиқ жонга ишониб бўлмайди. Киши бемор бўлиб ётиб қолиши билан гувоҳлар олдида васиятини ёздириб қўйгани яхши. Чунки бу иш мол-дунёга тегишли ишдир. Ёзиб қўйилмаса, кейинчалик меросхўрлар ўртасида жанжал чиқиб, қариндош-уруғ, ака-ука, опа-сингиллар ўртасига совуқлик тушиши мумкин. Баъзилар «Маййитнинг номидан хайр-эҳсон қилайлик, тарикасидан савобли жойларга сарф қилайлик» деса, бошқалар кўнмаслиги мумкин.\nШунинг учун молнинг эгаси меросдан ортган молини хайрли нарсаларга сарфламоқчи бўлса, кўзининг очиқлигида ўзи тайин қилгани яхши. Бу билан у савобли иш қилган бўлади. Аммо ёзишнинг ўзи кифоя қилмасдан, гувоҳлар ҳам бўлиши керак. Ёзилган нарса гувоҳларсиз тан олинмаслиги мумкин.\nБизнинг давримизга келиб, ушбу ишга амал қилиш йўқ даражасига тушиб қолганлигидан деярли ҳар бир маййитнинг орқасидан унинг мол-мулки тўғрисида жанжал чиқади. Шу эътибордан ҳар бир мусулмон одам бу ишга жиддий қараши керак.\n«Расулуллоҳ соллаллоҳу алайҳи васаллам динор ҳам, дирҳам ҳам, қўй ҳам, туя ҳам қолдирмадилар. Бир нарсани васият ҳам қилмадилар», дедилар».\nМуслим, Абу Довуд ва Насаий ривоят қилганлар.\nШарҳ: Бу ривоятдаги ва умуман, ушбу фаслдаги ҳамма васият маъноси кишининг ўлими олдидан молу мулки ҳақида васият қилиши ҳақидадир. Пайғамбаримиз соллаллоҳу алайҳи васаллам вафотларидан олдин васият қилмаганлар, чунки у зотда васият қилинадиган мол-мулкнинг ўзи бўлмаган.\nБу ҳол эса Набий соллаллоҳу алайҳи васалламнинг улуғворликлари, камтарликлари ва дунё ташвишидан узоқликларининг аломатидир. Аллоҳ таолонинг Ўзи у зотни бундай ташвишдан фориғ қилган.\n«Албатта, бир эркак ёки аёл олтмиш йил Аллоҳ таолонинг тоатида амал қилур, сўнгра икковларига ўлим ҳозир бўлур. Ана шунда зарарли васият қилиб қўйиб, иккисига ҳам дўзах вожиб бўлур», дедилар», деб туриб, Абу Ҳурайра:\n«Қилинган зарарсиз васият ёки қарздан сўнг» оятини қироат қилди».\nАбу Довуд ва Термизий саҳиҳ санад билан ривоят қилганлар. Аллоҳ билгувчироқдир.\nШарҳ: Хоҳ эркак бўлсин, хоҳ аёл бўлсин, васият қилишда ниҳояда эҳтиёт бўлиши кераклиги ушбу ривоятдан очиқ-ойдин кўриниб турибди.\nУмр бўйи тоат-ибодатда ўтиб, ўлим олдидан битта зарарли васият қилиш билан дўзахи бўлиб қолиш мумкин экан.\nЎлими олдидан бировга, хусусан, ўз меросхўрларига зарар етказадиган васият қилиш мусулмон киши учун ҳаром. «Фалончига меросимдан берилмасин», каби васиятлар зарарли васиятлар қаторига киради.\nҚуръони Каримнинг мерослар оятида ҳам бундай васият қилиш нотўғри эканлигига ишора бор. Абу Ҳурайра розияллоҳу анҳу Пайғамбаримиз соллаллоҳу алайҳи васалламнинг ҳадисларини айтиб бўлганларидан кейин ўша оятни ҳам далил сифатида тиловат қилиб қўйганлар.\n15:07 / 30.06.2020 1176\n11:36 / 30.06.2020 802\n1334 13:05 / 09.07.2020\n1908 11:07 / 05.03.2020


“Италия мoдаси 60 йил ичида”\nЎзбeкистoн Рeспубликаси ва Италия ўртасида диплoматик алoқалар ўрнатилганининг йигирма бeш йиллиги мунoсабати билан Галганo ва Тoта Ассoциацияси, “Ўзбeкистoн ҳавo йўллари” Миллий авиакoмпанияси ва Италиянинг йирик МАCPI тўқимачилик кoмпанияси кўмагида Ўзбeкистoн Рeспубликасининг Италия Рeспубликасидаги элчиxoнаси, Ўзбeкистoн ёш дизайнeрлар ассoциацияси, Ўзбeкистoн Давлат санъат музeйи билан ҳамкoрликда “Италия мoдаси 60 йил ичида” деб номланган кўргазманинг очилиш маросими 2017 йил 14-нoябрь куни соат 17:00 да Ўзбeкистoн Давлат санъат музeйида бўлиб ўтди.\nТадбирда маданият вазирининг ўринбосари К.Акилова иштирок этди ва “Италия мoдаси 60 йил ичида” деб номланган кўргазмани ташкил этишда фаол иштирок этган бир гуруҳ ходимларни ташаккурнома билан тақдирлади ҳамда ташкилотчиларга омад тилади.\nЭкспoзицияда XX-XXI асрларга oид таниқли италиялик дизайнeрларнинг мoҳирлик билан яратган нoёб либoслари, услублари намoйиш этилмoқда.\nКўргазмада намойиш этилган либослар матo, услуб, тeриш, матeриалларни бирлаштириш, бeзак дeталлари, санъат асарлари сифатини танлашда бeқиёсдир. Кўргазмада жаҳoннинг энг яxши мoда каталoглари ва энциклопедияларига кирадиган 70 га яқин аёллар ва эркаклар кийимлари томошабинларга тақдим этилди.\n50-60-йилларда Италия мода дизайнерлари томонидан яратилган оқшом либослари услуби дунё мoдeльeрларининг эътибoрини ўзига тoртди.\nXX асрнинг 70-80 йилларда машҳур бўлган этник услуб мoда матeриалларини эркин синаб кўришга имкoн бeрди: тул, тафта, дантeл, ипак, жун кабилар бир-бири билан ажoйиб уйғунлашганлиги барчанинг олқишига сазовор бўлди.\nXX аср 90-йиллари ва XXI асрнинг бошларида “Рoссo” мoдeллари, Андрe Лаунж тoмoнидан яратилган тафта “haute couture” (мода чўққиси)нинг, янгича услубдаги тўй либoсларининг яратилиши Италия мoдасини янги бoсқичга кўтарди.\nАнтик даврнинг маданияти сицилиялик дизайнeр Марeлла Фeррeрани қўлда кашта тикилган либoс-ҳайкал яратиш учун илҳoмлантирди. Шундан кейин Италияда мода санъати ўзига хос тарзда ривожланиб келди.\nКўргазма 2017 йил 15 ноябрдан 2018 йил 15 январгача давом этади. Италиялик машҳур мoда маркалари, италянча услуб асoсчилари ўзларининг ғoялари билан нафақат мoда дизайнeрлари учун илҳoм манбаи бўлиб xизмат қилади, балки, мoда янгиликларни яратишдан ташқари, мoдани тушунишга интиладиган ва ўзларининг бeтакрoр услубларини яратишга oдатланган ёш мутахассислар учун ҳам фойдали бўлади.\nКўргазманинг очилиш маросимида турли ўқув даргоҳларидан мутахассислар, талабалар, дизайнерлар, хорижий давлат элчихоналаридан меҳмонлар иштирок этишди.


Андижонда танишини пичоқлаган шахс қамоққа олинди - Халқ сўзи\nАндижонда танишини пичоқлаган шахс қамоққа олинди\n20:19 14 Июнь 2021 Жамият\nАндижон шаҳрида танишини ўткир тиғли жисм билан жароҳатлаган шахс қамоққа олинди. Бу ҳақда вилоят ИИБ хабар бермоқда.\nҚайд этилишича, 2021 йилнинг 24 май куни соат 19:30 ларда фуқаро И.И. Андижон шаҳар «Бунёдкор» МФЙ жойлашган хонадонларнинг бирида ўзига олдиндан таниш бўлган О.А. билан ўзаро жанжаллашиб, унинг бел ва томоқ қисмига ўткир тиғли жисм билан зарба берган.\nСуд-тиббий экспертизасининг хулосасига кўра, О.А.га чап бел соҳасига 1,5 сантиметр кирган, бўйин даҳан ости соҳасида ўткир жисм билан кесилган, санчилган жароҳати; баданида қонталаш ва шилинмалар каби соғлиқни узоқ муддатга бузилишига олиб келган ўртача оғир тан жароҳати етказилган.\nМазкур ҳолат юзасидан И.И.га нисбатан Андижон шаҳар ИИО ФМБ ҳузуридаги Тергов бўлими томонидан Жиноят кодексининг 105-моддаси 2-қисми «м» банди (қасддан баданга ўртача оғир шикаст етказиш) билан жиноят иши қўзғатилиб, тергов ҳаракатлари олиб борилмоқда.


Маънавият 10.09.2019 39\nБинога кириб келганида ҳамма ўз иши билан андармон эди. Кимдир қоғоз кўтариб йўлак бўйлаб шошиб кетган, кимдир ёнидаги кишига ниманидир уқтирган. Қай бир эшик очиқ, қай бири берк. У бирпас атрофга аланглади. Сўнг ҳассасига таянганича аввал биринчи қаватни, сўнг иккинчи қаватни кезиб чиқди. Тўрдаги хонага яқинлашганида юрак уриши тезлашди. Ҳазилми, қарийб ўттиз йиллик умри шу жойда муҳрланган. Шу хонада ўтириб ишлаган. Худди ҳозиргилардай елиб-югурган. Қувончу ташвишларига шу хона гувоҳ.\nУ секин ичкарига мўралади. Креслода ўтирган ёшгина жувон нима биландир машғул эди. Уни кўриб, келинг, хизмат, деди.\n"Мумкинми, бирпас ўтирсам?".\nУ ўтирди. Хаёлини хотиралар чулғаб олди: илк ишга келган куни, куч-қувватга тўла навқирон йигитлиги, гоҳ мақтов эшитиб, гоҳ танбеҳ олгани, чоп-чоплар ичида умри ўтиб боргани, кексаликнинг нуқси уриб, сочларига оқ оралагани, шижоати сусайгани, пенсияга чиққани ва болалари қўймай аёли иккисини пойтахтга олиб кетишгани...\nҚишлоғига қайтганидан буён хаёли шу томонда. Нимадир уни шу томон етаклади. Нимадир уни ўзига тортди. Келишга келдию... Ҳеч ким уни танимади, у ҳам ҳеч кимни танимади... Ўша "нима"ни тополмади... Кўргани ва танигани фақат ўша савлатли ва салобатли бино бўлди...\nБино ҳануз навқирон, ҳануз ҳашаматли, ҳануз ғоздай керилиб турибди.\nҚўлидаги ҳассасига қаради. Инсон қанчалар омонат, қанчалар ожиз. Вақт қанчалар бешафқат.\nЮраги қалқиб кетди унинг...\n"Лаънати вақт! Бунча шошмаса! Орқа-олдига қарамайди-я. На тўхташни билади, на оромни. Чопгани чопган. Оёғига кирза этик кийиб олгандай қолдирган изини-чи? На ўчириб бўлади, на йўқотиб. Лаънати вақт!.."\nУ ойнага қараб тураркан ўзига ўзи тўнғиллади. Аслида ҳуда-беҳудага кўзгуга қарамасди, лекин ҳозир уйдан чиқаётиб бурчакда турган ойна олдида тўхтаб қолди. Сўнг яқинлашди. Қараса, кўзойнак турибди. Кўзойнакни тақиб олди ва ойнанинг яқинигача бўйнини чўзиб борди. Бирдан... Юраги орқасига тортиб кетди. Юзи ғижимлаб ташланган қоғозга ўхшарди. Ҳамма ёғини ажин босиб, тўғри, эгри чизиқлар бир-бири билан туташиб, катта-кичик катакчалар ҳосил қилган.\nНоилож қўлини қўйиб юборди, юзини яна ажинлар ўраб олди. Кайфияти бузилди. Етмиш йиллик хира кўз билан бу қадар аниқ кўринмасди юзи. Кўзойнак унинг ҳақиқий башарасини кўрсатиб қўйди.\nУ шу кайфият билан пешайвонга чиқди. Зинадан тушаверишда панжарага суяниб кенг ҳовлига кўз югуртирди. Бир-бирига чирмашиб кетган дарахтлар, чиройли ясалган ишком, ҳовлининг тўрт томонини ўраб олган уй-жойлар... Ҳаммаси кўзига омонат кўринди ва юраги шув этиб кетди.\nШу пайт дарвозанинг шарақлаб очилгани эшитилди. У нигоҳини дарвозахонага қадади. Келини қўлида сумкаси билан шошиб уйига кириб кетди, қайнонасини пайқамади ҳам.\nКелинини кўриб кайфияти баттар бузилди. Ичи ёна бошлади, кўзига келини балодай кўринди. "Келгинди! Шунча дов-дастгоҳ сенга қоладими? Бу ҳовлини ҳовли, уйни уй қилгунча султон суягим сув бўлган. Бир ғиштни бу ердан олиб у ерга қўймай ҳаммасига эгалик қиласанми? Бетайин хешларинг уйимга ин қуриб оладими? Ҳовлимни оёқ ости қиладими?"\nМияси ғувиллай бошлади. Худди бугун-эрта ўлиб қолаётгандай, қудаси - келинининг онаси уй тўрида ўтириб баковуллик қилаётгандай ваҳимага тушди. "Бунақаси кетмайди, - ўзига ўзи гапирди у, - ўғлим билан гаплашиб олишим керак. Ўлсам хотинингни одамларини йўлатмайсан, мўр-малахдай ҳовлимни босиб олса, гўримда тикка тураман, дейман. Агар сўзимни икки қилсанг, берган оқ сутимга розимасман, дейман. Нима десам дейман..."\nУ важоҳат билан зинадан тушаётганди, қадамини нотўғри ташлаб юборди ва йиқилиб тушди...\nОёғи синибди. Бир ойдан ортиқ гипсда ётди. Қизлари бирров келиб хабар олиб туришди. Ҳали эрини, ҳали боласини баҳона қилиб, онанинг бир кеча ётиб кет, деган сўзларини ерда қолдиришди.\nКелин эса таътилга чиқди. Қайнонаси оёққа тургунича ёнидан жилмади...